b"\n_START_ARTICLE_\nCigne\n_START_SECTION_\nColors\n_START_PARAGRAPH_\nEl plomatge \xc3\xa9s de color completament blanc a l'hemisferi nord per\xc3\xb2 a l'hemisferi sud n'hi ha de parcialment o completament negres com el cigne negre d'Austr\xc3\xa0lia (Cygnus atratus). _NEWLINE_Les potes dels cignes acostumen a ser de color gris fosc excepte per a les dues esp\xc3\xa8cies de Sud-am\xc3\xa8rica que s\xc3\xb3n rosades.\n_START_SECTION_\nEl cigne a la cultura\n_START_PARAGRAPH_\nS'associa el cigne a la bellesa i com a tal ha estat present en moltes cultures (i contes, com l'Aneguet Lleig i els sesu derivats). A la mitologia grega protagonitza la hist\xc3\xb2ria de Zeus i Leda, en les tradicions irlandeses els nens de Lir es tornen cignes durant 900 anys per escapar dels seus enemics i a les sagues escandinaves apareixen com a s\xc3\xadmbol de m\xc3\xa0gia i bellesa estranya._NEWLINE_L'hinduisme venera el cigne com a vehicle de la deessa Sarasvat\xc3\xad. Simbolitza la capacitat de viatjar entre estats de la consci\xc3\xa8ncia o diferents mons._NEWLINE_Es creia que el cigne abans de morir cantava d'una manera especialment bonica i ha esdevingut una expressi\xc3\xb3 lexicalitzada per indicar una fi propera (usualment s'associa a una revifada abans la mort)"